ai4bharat/Pralekha huggingface dataset:
യുവജനകാര്യ, കായിക മന്ത്രാലയം
രാജ്യത്ത് ഗ്രാമീണമേഖലയിൽ ഉൾപ്പെടെ കായിക ഇനങ്ങൾ പ്രോത്സാഹിപ്പിക്കുന്നതിനു ഗവൺമെന്റ് നിരവധി പദ്ധതികൾ ആവിഷ്കരിച്ചു: കേന്ദ്ര മന്ത്രി ശ്രീ കിരൺ റിജിജു
ന്യൂഡൽഹി , ഫെബ്രുവരി 08, 2021
രാജ്യത്ത് യുവാക്കൾക്ക് പ്രോത്സാഹനം നൽകുന്നതിന് കായിക ഇനങ്ങൾ വർദ്ധിപ്പിക്കുന്നതിനും അടിസ്ഥാന സൗകര്യങ്ങൾ ശക്തിപ്പെടുത്തുന്നതിനും ഗ്രാമീണമേഖലയിൽ ഉൾപ്പെടെ കേന്ദ്ര യുവജന ക്ഷേമ കായിക വകുപ്പ് നിരവധി പദ്ധതികൾ ആവിഷ്കരിച്ചിട്ടുണ്ട്.
ഖേലോ ഇന്ത്യ,ദേശീയ സ്പോർട്സ് ഫെഡറേഷൻ സഹായം, അന്താരാഷ്ട്ര മത്സരങ്ങളിലെ വിജയികൾക്കും പരിശീലകർക്കും പ്രത്യേക അവാർഡ്, നാഷണൽ സ്പോർട്സ് അവാർഡ്, വിരമിച്ച പ്രതിഭകൾക്ക് പെൻഷൻ, പണ്ഡിറ്റ് ദീൻദയാൽ ഉപാധ്യായ നാഷണൽ സ്പോർട്സ് വെൽഫെയർ ഫണ്ട്, നാഷണൽ സ്പോർട്സ് ഡെവലപ്മെന്റ് ഫണ്ട്, സ്പോർട്സ് അതോറിറ്റി ഇന്ത്യ വഴി കായിക പരിശീലന കേന്ദ്രങ്ങൾ എന്നിവ ഈ പദ്ധതികളിൽ ചിലതാണ്.
പദ്ധതികളെ പറ്റിയുള്ള വിശദാംശങ്ങൾ മന്ത്രാലയത്തിന്റെയും സ്പോർട്സ് അതോറിറ്റി ഓഫ് ഇന്ത്യയുടെയും വെബ്സൈറ്റിൽ ലഭ്യമാണ്. സംസ്ഥാനങ്ങൾക്ക് അല്ല, മറിച്ച് പദ്ധതി അടിസ്ഥാനത്തിലാണ് കേന്ദ്ര ഗവൺമെന്റ് ഫണ്ട് അനുവദിച്ചിരിക്കുന്നത് വിവിധ പദ്ധതികളിലായി 2017- 18 ൽ 1393.21 കോടിയും 2018-19 ൽ 1381. 52 കോടിയും 2019-20 ൽ 2000 കോടി രൂപയും അനുവദിച്ചു.
കേന്ദ്ര യുവജന ക്ഷേമ& കായിക വകുപ്പ് മന്ത്രി ശ്രീ കിരൺ റിജിജു ഇന്ന് രാജ്യസഭയിൽ രേഖാമൂലം അറിയിച്ചതാണ് ഇക്കാര്യം
(Visitor Counter : 158
മന്ത്രിസഭ
സെബിയും കാനഡയിലെ മാനിറ്റോബ സെക്യൂരിറ്റീസ് കമ്മീഷനും തമ്മിലുള്ള ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
സെക്യൂരിറ്റീസ് ആൻഡ് എക്സ്ചേഞ്ച് ബോർഡ് ഓഫ് ഇന്ത്യയും കാനഡയിലെ മാനിറ്റോബ സെക്യൂരിറ്റീസ് കമ്മീഷനും തമ്മിൽ ഉഭയകക്ഷി ധാരണാപത്രം ഒപ്പിടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
പ്രയോജനങ്ങൾ:
- ധാരണാപത്രം, സെക്യൂരിറ്റീസ് നിയന്ത്രണങ്ങളുടെ മേഖലയിൽ അതിർത്തി കടന്നുള്ള സഹകരണത്തിന് ഔപചാരികമായ അടിസ്ഥാനം ഒരുക്കും. പരസ്പര സഹായം സുഗമമാക്കുകയും മേൽനോട്ട പ്രവർത്തനങ്ങളുടെ കാര്യക്ഷമമായ പ്രകടനത്തിന് സംഭാവന നൽകുകയും സാങ്കേതിക അറിവ് നൽകുന്നതിന് സഹായിക്കുകയും, സെക്യൂരിറ്റീസ് മാർക്കറ്റുകൾക്കുള്ള നിയന്ത്രണങ്ങളും നിയമങ്ങളും ഫലപ്രദമായി നടപ്പിലാക്കാൻ സഹായിക്കുകയും ചെയ്യും.
- ധാരണാപത്രം മാനിറ്റോബയിൽ നിന്നുള്ള നിക്ഷേപകരെ സെബിയിൽ ഫോറിൻ പോർട്ട്ഫോളിയോ ഇൻവെസ്റ്റർ  രജിസ്ട്രേഷന് യോഗ്യരാക്കും.
കാനഡയിലെ മാനിറ്റോബ പ്രവിശ്യയിൽ സ്ഥിതി ചെയ്യുന്ന സ്ഥാപനങ്ങൾ സെബിയിൽ ഫോറിൻ പോർട്ട്ഫോളിയോ ഇൻവെസ്റ്റർ ആയി രജിസ്റ്റർ ചെയ്യാൻ ആഗ്രഹിക്കുന്നു, അതിനായി ഒരു വിദേശ രാജ്യത്തിന്റെ / പ്രവിശ്യയുടെ സെക്യൂരിറ്റീസ് മാർക്കറ്റ് റെഗുലേറ്റർ ഇന്റർനാഷണലിൽ ഒപ്പിട്ടിരിക്കണം എന്നതാണ് മുൻ വ്യവസ്ഥകളിലൊന്ന്. ഓർഗനൈസേഷൻ ഓഫ് സെക്യൂരിറ്റീസ് കമ്മീഷനുകളുടെ ബഹുമുഖ ധാരണാപത്രം, മാനിറ്റോബയിൽ നിന്നുള്ള സ്ഥാപനങ്ങളെ സെബിയിൽ എഫ്പിഐ ആയി രജിസ്റ്റർ ചെയ്യാൻ അനുവദിക്കുന്നതിന് സെബിയുമായി ഒരു ഉഭയകക്ഷി ധാരണാപത്രം ഒപ്പിടേണ്ടത് അത്യാവശ്യമാണ്. ഈ ഉഭയകക്ഷി ധാരണാപത്രത്തിൽ ഒപ്പുവെക്കുന്നതിലൂടെ, 2,665 കോടി രൂപയുടെ മൊത്തം ആസ്തിയുള്ള മാനിറ്റോബയിലെ താമസക്കാരായ ഏകദേശം ഇരുപതോളം നിക്ഷേപകർക്ക് പ്രയോജനം ലഭിക്കുമെന്നും ഇന്ത്യൻ വിപണികളിൽ നിക്ഷേപം തുടരാൻ അർഹത നേടുമെന്നും പ്രതീക്ഷിക്കുന്നു.
--ND--
(
പ്രധാനമന്ത്രിയുടെ ഓഫീസ്
ഗവണ്മെന്റ് വകുപ്പുകളിലും സ്ഥാപനങ്ങളിലും പുതുതായി നിയമിതരായ 51,000-ത്തിലധികംപേര്ക്കുള്ള നിയമന കത്തുകള് തൊഴില് മേളയ്ക്ക് കീഴില് ഓഗസ്റ്റ് 28-ന് പ്രധാനമന്ത്രി വിതരണം ചെയ്യും
തൊഴിലവസരങ്ങള് സൃഷ്ടിക്കുന്നതിന് ഏറ്റവും ഉയര്ന്ന മുന്ഗണന നല്കണമെന്നുള്ള പ്രധാനമന്ത്രിയുടെ പ്രതിജ്ഞാബദ്ധതയുടെ പൂര്ത്തീകരണത്തിലേയ്ക്കുള്ള ചുവടുവയ്പ്പാണ് തൊഴില് മേള
പുതുതായി നിയമിതരായവര് കര്മ്മയോഗി പ്രാരംഭ് എന്ന ഓണ്ലൈന് മൊഡ്യൂളിലൂടെ സ്വയം പരിശീലിപ്പിക്കപ്പെടുകയും ചെയ്യും
പുതുതായി നിയമിതരാകുന്ന 51,000-ത്തിലധികം പേര്ക്കുള്ള നിയമന കത്തുകള് 2023 ഓഗസ്റ്റ് 28-ന് രാവിലെ 10:30 ന് വീഡിയോ കോണ്ഫറന്സിംഗ് വഴി പ്രധാനമന്ത്രി ശ്രീ നരേന്ദ്ര മോദി വിതരണം ചെയ്യും. പുതുതായി നിയമിതരാകുന്നവരെ ആ അവസരത്തില് പ്രധാനമന്ത്രി അഭിസംബോധന ചെയ്യുകയും ചെയ്യും.
രാജ്യത്തങ്ങോളമിങ്ങോളം 45 കേന്ദ്രങ്ങളില് തൊഴില്മേളകള് നടക്കും. ഈ തൊഴില്മേള പരിപാടിയിലൂടെ, സെന്ട്രല് റിസര്വ് പോലീസ് ഫോഴ്സ് , ബോര്ഡര് സെക്യൂരിറ്റി ഫോഴ്സ് , ശാസ്ത്ര സീമ ബാല് , അസം റൈഫിള്സ്, സെന്ട്രല് ഇന്ഡസ്ട്രിയല് സെക്യൂരിറ്റി ഫോഴ്സ്  ഇന്ഡോ ടിബറ്റന് ബോര്ഡര് പോലീസ് , നാര്ക്കോട്ടിക് കണ്ട്രോള് ബ്യൂറോ , ഡല്ഹി പൊലീസ് എന്നിങ്ങനെ വിവിധ കേന്ദ്ര സായുധ പോലീസ് സേനകളി ലേക്കുള്ള ഉദ്യോഗസ്ഥരെ ആഭ്യന്തര മന്ത്രാലയം നിയമിക്കും. രാജ്യത്തിന്റെ വിവിധ ഭാഗങ്ങളില് നിന്നും തെരഞ്ഞെടുക്കപ്പെട്ട പുതിയ നിയമിതര്, ആഭ്യന്തര മന്ത്രാലയത്തിന് കീഴിലുള്ള വിവിധ സ്ഥാപനങ്ങളിലെ കോണ്സ്റ്റബിള് , സബ് ഇന്സ്പെക്ടര് , നോണ്-ജനറല് ഡ്യൂട്ടി കേഡര് തസ്തികകളില് ചേരും.
സി.എ.പി.എഫുകളെയും അതോടൊപ്പം ഡല്ഹി പോലീസിനെയും ശക്തിപ്പെടുത്തുന്നത് ആഭ്യന്തര സുരക്ഷയില് സഹായിക്കുക, ഭീകരതയ്ക്കെതിരെ പോരാടുക, സായുധകലാപം, ഇടതുപക്ഷ തീവ്രവാദം എന്നിവയെ ചെറുക്കുക, രാജ്യത്തിന്റെ അതിര്ത്തികള് സംരക്ഷിക്കുക എന്നിങ്ങനെ ബഹുമുഖമായ പങ്ക് വഹിക്കാന് ഈ സേനകളെ സഹായിക്കും.
തൊഴിലവസരങ്ങള് സൃഷ്ടിക്കുന്നതിന് ഏറ്റവും ഉയര്ന്ന മുന്ഗണന നല്കണമെന്നുള്ള പ്രധാനമന്ത്രിയുടെ പ്രതിജ്ഞാബദ്ധതയുടെ പൂര്ത്തീകരണത്തിലേക്കുള്ള ചുവടുവയ്പ്പാണ് തൊഴില്മേള. കൂടുതല് തൊഴിലവസരങ്ങള് സൃഷ്ടിക്കുന്നതിനും യുവാക്കള്ക്ക് അവരുടെ ശാക്തീകരണത്തിനും ദേശീയ വികസനത്തില് പങ്കാളികളാകുന്നതിനും അര്ത്ഥവത്തായ അവസരങ്ങള് പ്രദാനം ചെയ്യുന്നതിനുള്ള ഒരു ഉള്പ്രേരകമായി തൊഴില്മേള പ്രവര്ത്തിക്കുമെന്ന് പ്രതീക്ഷിക്കുന്നു.
പുതുതായി നിയമിതരായവര്ക്ക് ഐ.ജി.ഒ.ടി കര്മ്മയോഗി പോര്ട്ടലിലെ ഓണ്ലൈന് മൊഡ്യൂളായ കര്മ്മയോഗി പ്രാരംഭ് വഴി സ്വയം പരിശീലിക്കാനുള്ള അവസരവും ലഭിക്കും. 'എവിടെയും ഏത് ഉപകരണത്തിലും' പഠിക്കാന് കഴിയുന്ന രൂപത്തില് 673-ലധികം ഇ-പഠന കോഴ്സുകളും അവിടെ ലഭ്യമാക്കിയിട്ടുണ്ട്.
ND
(
പ്രധാനമന്ത്രിയുടെ ഓഫീസ്
ബംഗളൂരു സാങ്കേതിക ഉച്ചകോടി  പ്രധാനമന്ത്രി ഉദ്ഘാടനം ചെയ്തു
പ്രധാനമന്ത്രി ശ്രീ നരേന്ദ്ര മോദി ബംഗളൂരുവില് നടക്കുന്ന സാങ്കേതിക ഉച്ചകോടി വീഡിയോ കോണ്ഫറന്സിലൂടെ ഉദ്ഘാടനം ചെയ്തു. കര്ണാടക ഗവണ്മെന്റിന്റെ സഹകരണത്തോടെ കര്ണാടക ഇന്നൊവേഷന് ആന്ഡ് ടെക്നോളജി സൊസൈറ്റി , കര്ണാടക ഗവണ്മെന്റിന്റെ വിഷന് ഗ്രൂപ്പ് ഓണ് ഇന്ഫര്മേഷന് ടെക്നോളജി, ബയോടെക്നോളജി & സ്റ്റാര്ട്ടപ്പ്, സോഫ്റ്റ്വെയര് ടെക്നോളജി പാര്ക്ക്സ് ഓഫ് ഇന്ത്യ , എംഎം ആക്ടീവ് സയന്സ് ടെക് കമ്മ്യൂണിക്കേഷന്സ് എന്നിവ സംയുക്തമായാണ് ഉച്ചകോടി സംഘടിപ്പിക്കുന്നത്. ഈ വര്ഷത്തെ ഉച്ചകോടിയുടെ പ്രമേയം 'അടുത്തത് ഇപ്പോള് തന്നെ'  എന്നതാണ്. കേന്ദ്ര ഇലക്ട്രോണിക്സ്, വിവരസാങ്കേതിക, വാര്ത്താവിതരണ, നീതി ന്യായ മന്ത്രി ശ്രീ രവിശങ്കര് പ്രസാദ്, കര്ണാടക മുഖ്യമന്ത്രി ശ്രീ ബി എസ് യെദ്യൂരപ്പ എന്നിവര് ചടങ്ങില് പങ്കെടുത്തു.
ഇന്ന് ഡിജിറ്റല് ഇന്ത്യയെ സാധാരണ ഗവണ്മെന്റ് സംരംഭമായി കാണുന്നില്ല എന്നതില് പ്രധാനമന്ത്രി സന്തോഷം പ്രകടിപ്പിച്ചു. പകരം പാവപ്പെട്ടവര്ക്കും പാര്ശ്വവത്കരിക്കപ്പെട്ടവര്ക്കും ഗവണ്മെന്റിന്റെ ഭാഗമായവര്ക്കും ജീവിതരീതിയായി അത് മാറിയിരിക്കുന്നു. സാങ്കേതിക ഉച്ചകോടിയെ അഭിസംബോധന ചെയ്ത പ്രധാനമന്ത്രി, ഡിജിറ്റല് ഇന്ത്യയുടെ പശ്ചാത്തലത്തില്, നമ്മുടെ രാജ്യം വികസനത്തില് കൂടുതല് മനുഷ്യകേന്ദ്രീകൃത സമീപനത്തിന് സാക്ഷ്യം വഹിച്ചു എന്നു വ്യക്തമാക്കി. വലിയ തോതില് സാങ്കേതികവിദ്യയുടെ ഉപയോഗം പൗരന്മാരില് നിരവധി മാറ്റങ്ങളുണ്ടാക്കിയെന്നും അതിന്റെ ഗുണഫലങ്ങള് കൃത്യമായി വീക്ഷിക്കാനാകുമെന്നും അദ്ദേഹം പറഞ്ഞു. ഡിജിറ്റല്, സാങ്കേതിക പരിഹാരങ്ങള്ക്കായി ഗവണ്മെന്റ് ഒരു വിപണി സൃഷ്ടിക്കുക മാത്രമല്ല, എല്ലാ പദ്ധതികളുടെയും സുപ്രധാന ഭാഗമാക്കുകയും ചെയ്തു.
മെച്ചപ്പെട്ട സേവനവിതരണവും കാര്യക്ഷമതയും ഉറപ്പാക്കാന് ഡേറ്റ വിശകലനത്തിന്റെ കരുത്ത് ഗവണ്മെന്റ് ഉപയോഗിച്ചുവെന്ന് പ്രധാനമന്ത്രി പറഞ്ഞു. നമ്മുടെ പദ്ധതികള് ഫയലുകളുടെ തടസ്സം മറികടന്ന് ജനങ്ങളുടെ ജീവിതത്തെ മികച്ച തോതിലും വേഗതയിലും മാറ്റിയതിന്റെ പ്രധാന കാരണം സാങ്കേതികവിദ്യയാണെന്ന് അദ്ദേഹം അഭിപ്രായപ്പെട്ടു. ഈ മഹാമാരിയുടെ സമയത്ത് സാങ്കേതിക മേഖലയുടെ ദൃഢനിശ്ചയത്തെ പ്രശംസിക്കുന്നതായും പ്രധാനമന്ത്രി പറഞ്ഞു.
അറിവിന്റെ യുഗത്തില് മുന്നോട്ടുള്ള പാതയില് ഇന്ത്യക്ക് സവിശേഷ സ്ഥാനമുണ്ടെന്ന് പ്രധാനമന്ത്രി പറഞ്ഞു. ഇന്ത്യക്ക് മികച്ച ചിന്താശേഷിയും വലിയ വിപണിയുമുണ്ടെന്ന് അദ്ദേഹം പറഞ്ഞു. നവീന - സാങ്കേതിക മേഖലയ്ക്ക് അനുയോജ്യമാം വിധത്തിലും സുഗമമായ നടത്തിപ്പിനും വേണ്ടിയാണ്, അടുത്തിടെ നടത്തിയതുള്പ്പെടെ, ഗവണ്മെന്റിന്റെ നയതീരുമാനങ്ങള് രൂപപ്പെടുത്തിയിരിക്കുന്നതെന്നും അദ്ദേഹം പറഞ്ഞു.
വിജയകരമായ നിരവധി ഉല്പ്പന്നങ്ങളുടെ ഒരു വ്യവസ്ഥിതി രൂപപ്പെടുത്തിയെടുക്കുന്ന തരത്തിലുള്ള മാനസികാവസ്ഥയുടെ പ്രാധാന്യം പ്രധാനമന്ത്രി ഊന്നിപ്പറഞ്ഞു. യുപിഐ, ദേശീയ ഡിജിറ്റല് ആരോഗ്യ ദൗത്യം, സ്വാമിത്വ പദ്ധതി മുതലായ സംരംഭങ്ങളുടെ അടിസ്ഥാനഘടനയെക്കുറിച്ചും പ്രധാനമന്ത്രി സൂചിപ്പിച്ചു.
ബയോ സയന്സസ്, എന്ജിനിയറിങ് തുടങ്ങിയ ശാസ്ത്രമേഖലകളില് നവീകരണത്തിന്റെ വ്യാപ്തിയും ആവശ്യകതയും പ്രസക്തമാണെന്ന് അദ്ദേഹം പറഞ്ഞു. ആധുനികതയാണ് പുരോഗതിയുടെ താക്കോല് എന്നു പ്രധാനമന്ത്രി പറഞ്ഞു. നൂതനാശയങ്ങളെക്കുറിച്ച് പറയുമ്പോള്, നമ്മുടെ യുവാക്കളും പുതിയ കണ്ടെത്തലുകള്ക്കായുള്ള അവരുടെ ത്വരയും ഇന്ത്യയ്ക്ക് അനുകൂല സാഹചര്യങ്ങള് ഒരുക്കുന്നുണ്ടെന്നും അദ്ദേഹം പറഞ്ഞു.
മന്ത്രിസഭ
ആത്മനിർഭർ ഭാരത് റോസ്ഗർ പദ്ധതിക്ക് കേന്ദ്ര മന്ത്രിസഭ അംഗീകാരം നൽകി
(രാജ്യത്ത് കൂടുതൽ തൊഴിലവസരങ്ങൾ സൃഷ്ടിക്കുന്നത് ലക്ഷ്യമിട്ട് ആത്മനിർഭർ ഭാരത് റോസ്ഗർ പദ്ധതിക്ക് പ്രധാന മന്ത്രി നരേന്ദ്രമോദി അധ്യക്ഷനായ കേന്ദ്ര മന്ത്രിസഭ അംഗീകാരം നൽകി. സംഘടിത മേഖലയിലെ തൊഴിലവസരങ്ങൾ വർദ്ധിപ്പിക്കുന്നതിനും ആത്മ നിർഭർ പാക്കേജ് 3.0 യ്ക്ക് കീഴിൽ നടക്കുന്ന കോവിഡ് പുനരുദ്ധാരണ പദ്ധതികളുടെ ഭാഗമായി കൂടുതൽ തൊഴിലവസരങ്ങൾ സൃഷ്ടിക്കുന്നതിന് അനുകൂലമായ സാഹചര്യം ഒരുക്കുന്നതും ലക്ഷ്യമിട്ടാണ് നടപടി
പദ്ധതിയുടെ ചെലവിലേക്കായി നടപ്പ് സാമ്പത്തിക വർഷം 1584 കോടി രൂപയും, പദ്ധതി കാലയളവ് ആയ 2020- 2023 ലേക്ക് ആകെ 22,810 കോടി രൂപയും മന്ത്രിസഭ അനുവദിച്ചു.
പദ്ധതിയുടെ പ്രധാന പ്രത്യേകതകൾ താഴെ പറയുന്നു:
i. 2020 ഒക്ടോബർ 1 മുതൽ 2021 ജൂൺ 30 വരെ പുതുതായി ജോലിക്ക് കയറിയ എല്ലാവർക്കും രണ്ടു വർഷക്കാലത്തേക്ക് കേന്ദ്രസർക്കാർ സബ്സിഡി ലഭ്യമാക്കും
ii. ആയിരം പേർക്ക് വരെ തൊഴിൽ ലഭ്യമാക്കുന്ന സംരംഭങ്ങളിൽ പുതിയ തൊഴിലാളികളുടെ ഈ പി എഫ് ഒ വിഹിതം ഭാരത സർക്കാർ നൽകുന്നതാണ്. തൊഴിലാളി നൽകേണ്ട 12 ശതമാനവും തൊഴിൽദാതാവ് നൽകേണ്ട 12 ശതമാനവും ആണ് രണ്ടു വർഷക്കാലയളവിലേയ്ക്ക് കേന്ദ്രം ലഭ്യമാക്കുക.
iii. ആയിരത്തിലേറെ പേർ ജോലി ചെയ്യുന്ന സ്ഥാപനങ്ങളിൽ പുതുതായി ജോലിക്ക് എത്തുന്നവരുടെ 12 ശതമാനം ഇ പി എഫ് ഒ വിഹിതം രണ്ടു വർഷത്തേക്ക് കേന്ദ്രം നൽകുന്നതാണ്.
iv. 2020 ഒക്ടോബർ 1 ന് മുന്പ് ഇ പി എഫ് ഒയ്ക്ക് കീഴിൽ രജിസ്റ്റർ ചെയ്ത സ്ഥാപനങ്ങളിൽ ജോലി ചെയ്യാത്തതും പ്രതിമാസം 15,000 രൂപയിൽ താഴെ വേതനം വാങ്ങുന്നതും 2020 ഒക്ടോബർ 1 ന് മുൻപായി യൂണിവേഴ്സൽ അക്കൗണ്ട് നമ്പരോ ഇ പി എഫ് ഒ മെമ്പർ അക്കൗണ്ട് നമ്പരോ ഇല്ലാത്തതുമായ തൊഴിലാളികൾക്ക് പദ്ധതിയുടെ പ്രയോജനം ലഭിക്കുന്നതാണ്.
v. യൂണിവേഴ്സൽ അക്കൗണ്ട് നമ്പർ ഉള്ളതും 15000 രൂപയിൽ താഴെ പ്രതിമാസം വേതനം വാങ്ങുന്നതും കോവിഡ് മഹാമാരി കാലത്ത് 2020 മാർച്ച് 1 മുതൽ 2020 സെപ്റ്റംബർ 30 വരെ ജോലി നഷ്ടപ്പെട്ടതും 2020 സെപ്റ്റംബർ 30 വരെ ഇപിഎഫ് ഒ യ്ക്ക് കീഴിലുള്ള സ്ഥാപനങ്ങളിൽ ജോലിക്ക് കയറാത്തതുമായ എല്ലാ ഇപിഎഫ്ഒ അംഗങ്ങൾക്കും പദ്ധതിയുടെ പ്രയോജനം ലഭിക്കും.
vi. ഗുണഭോക്താക്കളുടെ ആധാർ ബന്ധിത അക്കൗണ്ടുകളിലേക്ക് ഇലക്ട്രോണിക് വിനിമയത്തിലൂടെ ഇപിഎഫ്ഒ തുക നൽകുന്നതാണ്.
vii.പദ്ധതിക്കായി ഇപിഎഫ്ഒ ഒരു പ്രത്യേക സോഫ്റ്റ് വെയറിനും, സുതാര്യവും ഉത്തരവാദിത്വ പൂർണമായ നടപടിക്രമങ്ങൾക്കും രൂപം നൽകുന്നതാണ്.
viii. ABRY യുടെ ഗുണം ലഭിക്കുന്ന വ്യക്തികൾക്ക് ഇപിഎഫ്ഒ നൽകുന്ന മറ്റൊരു വിധ പദ്ധതിയുടെയും പ്രയോജനം ലഭിക്കുന്നില്ല എന്ന് ഉറപ്പാക്കുന്നതിനായി ഇപിഎഫ് ഒ സത്വര നടപടികൾ സ്വീകരിക്കുന്നതാണ്.
സാംസ്കാരിക മന്ത്രാലയം
വന്ദേ ഭാരതം നൃത്യ ഉത്സവ് മത്സരത്തിലെ വിജയികൾ റിപ്പബ്ലിക് ദിന പരേഡിൽ നൃത്ത- നൃത്യ വിസ്മയമൊരുക്കുന്നു
ന്യൂ ഡൽഹി: ജനുവരി 19 , 2022
ജനുവരി 26-ന് ന്യൂഡൽഹിയിലെ രാജ്പഥിൽ നടക്കുന്ന 2022ലെ റിപ്പബ്ലിക് ദിന പരേഡിൽ വന്ദേഭാരതം, നൃത്യ ഉത്സവ് ഗ്രാൻഡ് ഫിനാലെ വിജയികൾ കാണികൾക്കായി നൃത്ത- നൃത്യ വിസ്മയമൊരുക്കാൻ തയ്യാറെടുക്കുന്നു. രാജ്പഥിലും ന്യൂഡൽഹിയിലെ ഇന്ദിരാഗാന്ധി ഇൻഡോർ സ്റ്റേഡിയത്തിലുമാണ് പ്രകടനത്തിന്റെ റിഹേഴ്സലുകൾ നടക്കുന്നത്.വിവിധ സംസ്ഥാനങ്ങളിൽ നിന്നുള്ള 36 ടീമുകൾക്ക് പ്രശസ്തരായ നാല് കൊറിയോഗ്രാഫർമാരാണ് പരിശീലനം നൽകുന്നത് .
വന്ദേ ഭാരതം-നൃത്യ ഉത്സവ് മത്സരത്തിലൂടെ 400-ലധികം കലാകാരന്മാരെയാണ് സാംസ്കാരിക മന്ത്രാലയം തിരഞ്ഞെടുത്തത് .ആസാദി കാ അമൃത് മഹോത്സവത്തിന്റെ ഭാഗമായ വന്ദേ ഭാരതം-നൃത്യ ഉത്സവിന്റെ ഗ്രാൻഡ് ഫിനാലെ 2021 ഡിസംബർ 19-ന് ന്യൂഡൽഹിയിൽ നടന്നു.ഇതാദ്യമായാണ് രാജ്പഥിൽ റിപ്പബ്ലിക് ദിന പ്രകടനത്തിനായി അഖിലേന്ത്യാ നൃത്ത മത്സരത്തിലൂടെ ടീമുകളെ തിരഞ്ഞെടുക്കുന്നത്
IE/SKY
(Visitor Counter : 102
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ. നരേന്ദ്ര മോദിയും ഓസ്ട്രിയ പ്രസിഡന്റ് ബഹുമാനപ്പെട്ട ഡോ. അലക്സാന്ഡര് വാന്ഡെര് ബെല്ലനും തമ്മില് ഫോണില് സംസാരിച്ചു
പ്രധാനമന്ത്രി ശ്രീ. നരേന്ദ്ര മോദിയും ഓസ്ട്രിയ പ്രസിഡന്റ് ബഹുമാനപ്പെട്ട ഡോ. അലക്സാന്ഡര് വാന്ഡെര് ബെല്ലനും തമ്മില് ഫോണില് സംസാരിച്ചു.
ഉംപുന് ചുഴലിക്കാറ്റ് ഇന്ത്യക്കു വരുത്തിയ നാശനഷ്ടങ്ങളില് ഓസ്ട്രിയന് പ്രസിഡന്റ് ദുഃഖം പ്രകടിപ്പിച്ചു. കോവിഡ്- 19 മഹാവ്യാധി നിമിത്തം തങ്ങളുടെ രാജ്യങ്ങളിലുണ്ടായ ആരോഗ്യ പ്രത്യാഘാതങ്ങളെ കുറിച്ചുള്ള വീക്ഷണങ്ങള് നേതാക്കള് പങ്കുവെച്ചു. നിലവിലുള്ള വെല്ലുവിളികളെ നേരിടുന്നതിനായി രാജ്യാന്തര സഹകരണം പ്രധാനമാണെന്ന് ഇരുവരും സമ്മതിച്ചു.
കോവിഡാനന്തര ലോകത്തില് ഇന്ത്യ-ഓസ്ട്രിയ ബന്ധം കൂടുതല് ശക്തിപ്പെടുത്തുന്നതിനും വൈവിധ്യവല്ക്കരിക്കുന്നതിനുമുള്ള ആഗ്രഹം നേതാക്കള് ആവര്ത്തിച്ചു. അടിസ്ഥാന സൗകര്യം, സാങ്കേതികവിദ്യ, ഗവേഷണം, നൂതനാശയങ്ങള്, ചെറുകിട-ഇടത്തരം സംരംഭങ്ങള് തുടങ്ങിയ മേഖലകളിലുള്ള സഹകരണം വര്ധിപ്പിക്കുന്നതിനുള്ള അവസരങ്ങള് പ്രധാനമന്ത്രി ഉയര്ത്തിക്കാട്ടി.
ആരോഗ്യ പ്രതിസന്ധിയെ ലോകം വൈകാതെ മറികടക്കുമെന്നും ആരോഗ്യം, പരിസ്ഥിതി തുടങ്ങിയ ദീര്ഘകാല ആശങ്കകളില് ഊന്നല് നല്കാന് അതോടെ സാധിക്കുമെന്നുമുള്ള പ്രതീക്ഷ നേതാക്കള് പങ്കുവെച്ചു.
(
നിയമ, നീതി മന്ത്രാലയം
നിയമമന്ത്രിമാരുടെയും നിയമ സെക്രട്ടറിമാരുടെയും അഖിലേന്ത്യാ സമ്മേളനം ഗുജറാത്തിൽ നാളെ മുതൽ
ന്യൂ ഡൽഹി: ഒക്ടോബർ 13, 2022
നിയമ മന്ത്രിമാരുടെയും നിയമ സെക്രട്ടറിമാരുടെയും അഖിലേന്ത്യാ സമ്മേളനം 2022 ഒക്ടോബർ 14 മുതൽ 16 വരെ ഗുജറാത്തിൽ സംഘടിപ്പിക്കുന്നു. സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും നിയമ മന്ത്രിമാരും നിയമ സെക്രട്ടറിമാരും പങ്കെടുക്കും. കേന്ദ്ര നിയമ-നീതിന്യായ മന്ത്രി ശ്രീ കിരൺ റിജിജു മുഖ്യപ്രഭാഷണം നടത്തും.
നിയമ-നീതിന്യായ മന്ത്രാലയത്തിന്റെ ഈ സംരംഭം ഇന്ത്യയുടെ നിയമ സംവിധാനവുമായി ബന്ധപ്പെട്ട വിവിധ വിഷയങ്ങളിൽ ചർച്ചയ്ക്ക് ഒരു ഫോറം നൽകും. അതുവഴി നയരൂപകർത്താക്കൾക്ക് രാജ്യത്തിന്റെ ഭാവിയിലേക്കുള്ള ഒരു റോഡ് മാപ്പ് വികസിപ്പിക്കാനാകും. ഈ പരിപാടി ആശയ വിനിമയത്തിനുള്ള ഒരു വേദിയും വിവിധ സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും അവരുടെ മികച്ച സമ്പ്രദായങ്ങൾ കൈമാറുന്നതിനുള്ള അവസരവും പ്രദാനം ചെയ്യും. അത് രാജ്യത്തെ പൗരന്മാരുടെ പ്രത്യേകിച്ച് സമൂഹത്തിലെ ദുർബല വിഭാഗങ്ങളുടെ താൽപ്പര്യങ്ങൾക്കായി രാജ്യത്തിന്റെ മൊത്തത്തിലുള്ള നിയമവ്യവസ്ഥയെ നവീകരിക്കാൻ സഹായിക്കും. ഇതിലൂടെ "എല്ലാവരെയും ഉൾക്കൊള്ളുന്ന, ഊർജ്ജസ്വലമായ ഒരു പുതിയ ഇന്ത്യയ്ക്ക്" രൂപം നൽകാൻ അവരെ ശാക്തീകരിക്കും.
(Visitor Counter : 93
പ്രധാനമന്ത്രിയുടെ ഓഫീസ്
സോമനാഥിലെ വിവിധ പദ്ധതികളുടെ ഉദ്ഘാടനവും തറക്കല്ലിടലും പ്രധാനമന്ത്രി ഓഗസ്റ്റ് 20 ന് നിർവ്വഹിക്കും
പ്രധാനമന്ത്രി ശ്രീ. നരേന്ദ്ര മോദി ഗുജറാത്തിലെ സോമനാഥിൽ വിവിധ പദ്ധതികളുടെ ഉദ്ഘാടനവും തറക്കല്ലിടലും ഓഗസ്റ്റ് 20 ന് രാവിലെ 11 മണിക്ക് വിഡിയോ കോണ്ഫറണ്സിലൂടെ നിർവ്വഹിക്കും. ഉദ്ഘാടനം ചെയ്യുന്ന പദ്ധതികളില് സോമനാഥ് ഉല്ലാസ സ്ഥലം, സോമനാഥ് പ്രദര്ശന കേന്ദ്രം സോമനാഥിലെ പുതുക്കി പണുത പഴയ  ക്ഷേത്രം എന്നിവ ഉള്പ്പെടും. ചടങ്ങില് പ്രധാനമന്ത്രി ശ്രീപാര്വതി ക്ഷേത്രത്തിന് തറക്കല്ലിടുകയും ചെയ്യും.
47 കോടി രൂപ ചെലവഴിച്ചാണ് തീര്ത്ഥാടക ആദ്ധ്യാത്മിക പൈതൃക പുനരുജ്ജീവന പദ്ധതിയുടെ കീഴില് സോമനാഥിലെ ഉല്ലാസ സ്ഥലം വികസിപ്പിച്ചത. സോമനാഥിലെ പ്രദര്ശന കേന്ദ്രം വികസിപ്പിച്ചിരിക്കുന്നത് വിനോദസഞ്ചാര കേന്ദ്രത്തിനടുത്താണ്. ഇവിടെ പഴയ സോമനാഥ് ക്ഷേത്രത്തിന്റെ പൊളിച്ചു നീക്കിയ ഭാഗങ്ങളും, നഗര ശൈലിയിലുള്ള പഴയ സോമനാഥ ക്ഷേത്ര ശില്പകലയുടെ കൊത്തുപണികളും പ്രദര്ശിപ്പിച്ചിട്ടുണ്ട്.
പഴയസോമനാഥ ക്ഷേത്ര വളപ്പ് പുനരുദ്ധാരണ ജോലികള് പൂര്ത്തിയാക്കിയത് ശ്രീ സോമനാഥ് ട്രസ്റ്റാണ്. ഇതിന് മൊത്തെ 3.5 കോടി രൂപ ചെലവായി. പഴയ ക്ഷേത്രം നാശോന്മുഖമായതു കണ്ട ഇന്ഡോറിലെ അഹല്യാബായി രാജ്ഞി നിര്മ്മിച്ചതാകയാല്, ഈ ക്ഷേത്രത്തിന് അഹല്യാബായി ക്ഷേത്രം എന്നും പേരുണ്ട്. തീര്ത്ഥാടകരുടെ സുരക്ഷ കണക്കിലെടുത്താണ് കൂടുതല് ആളുകളെ ഉള്്കകൊള്ളുന്നതിനുള്ള ശേഷിയോടെ പഴയ ക്ഷേത്രസമുച്ചയും പൂര്ണമായും പുനരുദ്ധതിരിച്ചിരിക്കുന്നത്. 30 കോടിയാണ് ശ്രീ പാര്വതി ക്ഷേത്രത്തിന്റെ നിര്മ്മാണ ചെലവു കണക്കാക്കുന്നത്. ഇതില് സോമപുര സലാത് ശൈലിയില് ക്ഷേത്രത്തിന്റെ പുനര് നിര്മ്മാണവും ഗര്ഭഗൃഹത്തിന്റെയും നൃത്ത മണ്ഡപത്തിന്റെയും വികസനവും ഉള്പ്പെടും.
കേന്ദ്ര ആഭ്യന്തര വകുപ്പ് മന്ത്രി, കേന്ദ്ര വിനോദസഞ്ചാര വകുപ്പ് മന്ത്രി എന്നിവര്ക്കൊപ്പം ഗുജറാത്ത് മുഖ്യമന്ത്രി, ഉപമുഖ്യമന്ത്രി എന്നിവരും തദവസരത്തില് സന്നിഹിതരായിരിക്കും.
PIB Headquarters
ഒരു ലക്ഷം ഗ്രാമങ്ങളില് ബൃഹത്തായ ജലസംരക്ഷണ പരിപാടിയുമായി നബാര്ഡ്
രാജ്യത്ത് അമിതമായ ഭൂഗര്ഭജല ചൂഷണം നേരിടുന്നതും ജലലഭ്യത കുറവുമായ ഏകദേശം ഒരു ലക്ഷം ഗ്രാമങ്ങളെ ഉള്പ്പെടുത്തിക്കൊണ്ട് ദേശീയ കാര്ഷിക വികസന ബാങ്ക്  ബൃഹത്തായ ജലസംരക്ഷണ പ്രചാരണ പരിപാടിക്ക് നാളെ  തുടക്കം കുറിക്കുകയാണ്. പരിപാടിയുടെ ഔപചാരിക ഉദ്ഘാടനം എല്ലാ സംസ്ഥാനങ്ങളിലെയും നബാര്ഡിന്റെ മേഖലാ ഓഫീസുകളില് സംസ്ഥാന ഗവണ്മെന്റ്, സംസ്ഥാനതല ബാങ്കേഴ്സ് സമിതി, ഗവണ്മെന്റിതര സംഘടനകള്, കാര്ഷിക സര്വ്വകലാശാലകള്, കര്ഷക ക്ലബ് തുടങ്ങിയവയുടെ പ്രതിനിധികള്, ജല വിദഗ്ധര്, തുടങ്ങിയവരുടെ സാന്നിദ്ധത്തിലായിരിക്കും നടക്കുക. കഴിഞ്ഞ വര്ഷം 40,000 ഗ്രാമങ്ങളില് വിജയകരമായി നടപ്പാക്കിയ പരിപാടിയുടെ ചുവട് പിടിച്ചാണ് സമാനരീതിയില് പുതിയ പദ്ധതി നടപ്പാക്കുന്നത്.
ജലസംരക്ഷണത്തിന്റെ വിവിധ മാര്ഗ്ഗങ്ങളെ കുറിച്ച് ഗ്രാമീണ ജനങ്ങള്ക്ക് അറിവ് പകരുകയാണ് പ്രചാരണ പരിപാടിയുടെ മുഖ്യ ലക്ഷ്യം. പരമ്പരാഗത ജലപരിപാലന രീതികള്, സൂക്ഷ്മ ജലസേചനം  തുടങ്ങി വിവിധ തരത്തിലുള്ള ആധുനിക സാങ്കേതിക വിദ്യകളുടെ ഫലപ്രദമായ വിനിയോഗം, ജലസംരക്ഷണം, സംഭരണം എന്നിവയില് ഗ്രാമീണ ജനതയെ ബോധവല്ക്കരിക്കുകയാണ് പ്രചാരണ പരിപാടികൊണ്ട് ലക്ഷ്യമിടുന്നത്.
ഒരു നൂതന ആശയമെന്ന നിലയില്, നബാര്ഡ് ജല ദൂതന്മാരെ പ്രചാരണത്തിനായി നിയോഗിക്കും. ഈ വളണ്ടിയര്മാര്, വിവിധ ഗവണ്മെന്റുകളുടെയും, ബാങ്കുകളുടെയും, നിലവിലുള്ള പദ്ധതികളുടെ ജലപരിപാലന മാതൃകകള്, അവയുടെ തെരഞ്ഞെടുപ്പും, വിവിധ രീതികള് നടപ്പാക്കലും കൂടാതെ വിവിധ ജലക്കൊയ്ത്തുകള്, ഫലപ്രദമായ ജലവിനിയോഗം, ഭൂഗര്ഭജല റീച്ചാര്ജ്ജ്, സംയോജിത കൃഷിരീതികള് എന്നിവയിലും ബോധവല്ക്കണം നല്കും.
ബാങ്ക് ശാഖകളുടെ പങ്കാളിത്തം, ഗവണ്മെന്റ് വകുപ്പുകള്, വ്യാപന ഏജന്സികള്, മറ്റു പങ്കാളികള് എന്നിവയും ഈ സംരംഭത്തിന് പ്രേരണ നല്കും. പ്രചാരണപരിപാടിയെ മുന്നോട്ടുകൊണ്ടുപോകാനാവശ്യമായ മാസ്റ്റര് ട്രയിനര്മാരെ സംസ്ഥാനാടിസ്ഥാനത്തില് കണ്ടെത്തും. അവര്ക്ക് പ്രൊഫഷണല് പരിശീലനം നല്കി, ഏപ്രില് മുതല് ജൂലായ് മാസത്തില് അതാത് ജില്ലാ, ഗ്രാമതലങ്ങളില് വിന്യസിക്കുകയും ചെയ്യും.
(Visitor Counter : 20
പ്രത്യേക സേവനങ്ങളും ഫീച്ചറുകളും
സംസ്ഥാനത്തെ കേന്ദ്ര ഗവൺമെന്റ് ഓഫീസുകളുടെ 2023 -ലെ അവധി ദിനങ്ങള്
സംസ്ഥാനത്തെ കേന്ദ്ര ഗവൺമെന്റ് ഓഫിസുകളുടെ 2023 ലെ അവധിദിനങ്ങള് നിശ്ചയിച്ചു. 17 അവധി ദിനങ്ങളും 41 നിയന്ത്രിത അവധി ദിനങ്ങളുമാണുള്ളത്.
അവധി ദിനങ്ങള് :
|ജനുവരി 26
||റിപ്പബ്ലിക് ദിനം
|
|ഏപ്രില് 4
||മഹാവീര ജയന്തി,
|
|ഏപ്രില് 07
||ദുഃഖവെള്ളി
|
|ഏപ്രില് 21
||ഈദുല് ഫിത്വര് (റംസാന്
|
|മെയ് 5-
||ബുദ്ധപൂര്ണിമ
|
|ജൂണ് 28-
||ഈദുല് സുഹ 
|
|ജൂലൈ 28
||മുഹറം
|
|ആഗസ്ത് 15
||സ്വാതന്ത്യദിനം
|
|ആഗസ്ത് 29
||തിരുവോണം
|
|സെപ്തംബര് 6
||ജന്മാഷ്ടമി
|
|സെപ്തംബര് 27
||നബിദിനം
|
|ഒക്ടോബര് 2
||ഗാന്ധിജയന്തി
|
|ഒക്ടോബര് 23
||മഹാനവമി
|
|ഒക്ടോബര് 24
||വിജയദശമി
|
|നവംബര് 12
||ദീപാവലി
|
|നവംബര് 27
||ഗുരുനാനാക് ജയന്തി
|
|ഡിസംബര് 25
||ക്രിസ്മസ്
|
,
ഇവയില് ഏപ്രില് 21: ഈദുല് ഫിത്വര്  , ജൂണ് 28- ഈദുല് സുഹ , ജൂലൈ 28-മുഹറം, സെപ്തംബര് 27- നബിദിനം എന്നിവ ചാന്ദ്രപ്പിറവി അനുസരിച്ചു മാറ്റം വരാം. സംസ്ഥാന ഗവണ്മെന്റ് ഈ ദിവസങ്ങള്ക്കു പകരം ഏതെങ്കിലും ദിവസം അവധി പ്രഖ്യാപിക്കുകയാണെങ്കില് അന്നു തന്നെയായിരിക്കും കേന്ദ്ര ഓഫിസുകള്ക്കും അവധി.
41 നിയന്ത്രിത അവധി ദിനങ്ങളില് 2 എണ്ണം ജീവനക്കാര്ക്കു തിരഞ്ഞെടുക്കാം. ഈ പട്ടികയില് ജനുവരി 2-മന്നം ജയന്തി, ജനുവരി 14- മകരസംക്രാന്തി, ഫെബ്രുവരി 18- മഹാശിവരാത്രി, മാര്ച്ച് 12 -അയ്യാ വൈകുണ്ഠ സ്വാമി ജയന്തി, ഏപ്രില് 9 -ഈസ്റ്റര്, ഏപ്രില് 14-വിഷു, ജൂലൈ 17- കര്ക്കടക വാവ്, ഓഗസ്റ്റ് 28- ഒന്നാം ഓണം, ഓഗസ്റ്റ് 30- മൂന്നാം ഓണം, ഓഗസ്റ്റ് 31 -നാലാം ഓണം/ ശ്രീനാരായണ ഗുരുജയന്തി, സെപംതംബര് 19- ഗണേശ ചതുര്ത്ഥി, സെപംതംബര് 22- ശ്രീനാരായണ ഗുരു സമാധി ദിനം എന്നീ വിശേഷ ദിനങ്ങളും ഉള്പ്പെടുന്നു.
കേന്ദ്ര ജീവനക്കാര്ക്കായുള്ള ക്ഷേമ ഏകോപന സമിതിയുടെ യോഗത്തിലാണ് കേരളത്തിലെ കേന്ദ്ര ഗവണ്മെന്റ് ഓഫീസുകളുടെ 2023 -ലെ അവധിദിനങ്ങളെ സംബന്ധിച്ച് ഈ തീരുമാനം കൈക്കൊണ്ടത്.
--NS/GK--
(Visitor Counter : 179
പ്രധാനമന്ത്രിയുടെ ഓഫീസ്
ടോക്കിയോ ഒളിമ്പിക്സിനുള്ള ഇന്ത്യൻ സംഘത്തിന് പ്രധാനമന്ത്രി ആശംസകൾ നേർന്നു
ടോക്കിയോ ഒളിമ്പിക്സ് 2020 നായുള്ള ഇന്ത്യൻ സംഘത്തിന് പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു;
"വരൂ, നമുക്കെല്ലാവർക്കും # ചിയർ 4 ഇന്ത്യ!
@ ടോക്കിയോ 2020 ഉദ്ഘാടന ചടങ്ങിന്റെ ചില ദൃശ്യങ്ങൾ കണ്ടു.
നമ്മുടെ ചലനാത്മക സംഘത്തിന് ഏറ്റവും മികച്ചത് നേരുന്നു. # ടോക്കിയോ 2020 "
പ്രധാനമന്ത്രിയുടെ ഓഫീസ്
പാരാലിമ്പിക് ഗെയിംസിൽ ജാവലിനിൽ വെള്ളി മെഡൽ നേടിയ ദേവേന്ദ്ര ജജാരിയയെ പ്രധാനമന്ത്രി അഭിനന്ദിച്ചു
ടോക്കിയോയിൽ നടക്കുന്ന പാരാലിമ്പിക് ഗെയിംസിൽ ജാവലിനിൽ വെള്ളി മെഡൽ നേടിയ ദേവേന്ദ്ര ജജാരിയയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ദേവേന്ദ്ര ജജാരിയയുടെ മികച്ച പ്രകടനം! നമ്മുടെ ഏറ്റവും പരിചയസമ്പന്നരായ ഒരു അത്ലറ്റ് വെള്ളി മെഡൽ നേടുന്നു. ദേവേന്ദ്ര ഇന്ത്യയെ തുടർച്ചയായി അഭിമാനഭരിതമാക്കുന്നു. അദ്ദേഹത്തിന് അഭിനന്ദനങ്ങൾ. അദ്ദേഹത്തിന്റെ ഭാവി പ്രവർത്തനങ്ങൾക്ക് ആശംസകൾ.
ജൽ ശക്തി മന്ത്രാലയം
'ജൽ ശക്തി അഭ്യാൻ: ക്യാച്ച് ദ റെയ്ൻ' ക്യാമ്പയിന് മാർച്ച് 22ന് പ്രധാനമന്ത്രി തുടക്കം കുറിക്കും
കെൻ ബെത്വ ലിങ്ക് പ്രോജക്റ്റിനായുള്ള ചരിത്രപരമായ ധാരണാപത്രം ഒപ്പിടും
ജലസംരക്ഷണത്തിനായി ഗ്രാമസഭകൾ ‘ജൽ ശപഥ'മെടുക്കും
ലോക ജല ദിനമായ 2021 മാർച്ച് 22ന് പ്രധാനമന്ത്രി ശ്രീ നരേന്ദ്ര മോദി ‘ജൽ ശക്തി അഭിയാൻ: ക്യാച്ച് ദി റെയിൻ’ കാമ്പയിനു തുടക്കം കുറിക്കും. ഉച്ചയ്ക്ക് 12:30 ന് വീഡിയോ കോൺഫറൻസിങ്ങിലൂടെയാണ് പരിപാടി. പ്രധാനമന്ത്രിയുടെ സാന്നിധ്യത്തിൽ, കേന്ദ്ര ജൽശക്തി മന്ത്രിയും മധ്യപ്രദേശിലെയും ഉത്തർപ്രദേശിലെയും മുഖ്യമന്ത്രിമാരും തമ്മിൽ, കെൻ ബെത്വ ലിങ്ക് പദ്ധതി നടപ്പാക്കാനായുള്ള ചരിത്രപരമായ കരാറിൽ ഒപ്പുവയ്ക്കും. നദീസംയോജനവുമായി ബന്ധപ്പെട്ട് ദേശീയ കാഴ്ചപ്പാടോടെ നടപ്പാക്കുന്ന പദ്ധതികളിൽ ആദ്യത്തേതാണിത്.
‘ജൽ ശക്തി അഭിയാൻ: ക്യാച്ച് ദ റെയിൻ’ ക്യാമ്പയിനെക്കുറിച്ച്
“എവിടെ വീണാലും, എപ്പോൾ വീണാലും, മഴ വെള്ളം ശേഖരിക്കുക'' എന്ന പ്രമേയത്തിന്റെ പശ്ചാത്തലത്തിൽ രാജ്യമെമ്പാടും ഗ്രാമീണ, നഗര പ്രദേശങ്ങളിൽ ക്യാമ്പയിൻ നടപ്പാക്കും. മൺസൂണിനു മുന്നോടിയായും മൺസൂൺ കാലഘട്ടത്തിലും 2021 മാർച്ച് 22 മുതൽ 2021 നവംബർ 30 വരെ ഇത് നടപ്പാക്കും. ജനപങ്കാളിത്തത്തിലൂടെ താഴേത്തട്ടിൽ വരെ ജലസംരക്ഷണം നടപ്പാക്കുന്നതിനായി ഇത് ഒരു ജൻ ആന്ദോളനായാകും തുടക്കം കുറിക്കുക. മഴവെള്ളത്തിന്റെ ശരിയായ സംഭരണം ഉറപ്പുവരുത്തുന്നതിനായി കാലാവസ്ഥാ സാഹചര്യങ്ങൾക്കും മണ്ണിന്റെ ഘടനയ്ക്കും അനുയോജ്യമായ മഴവെള്ള സംഭരണ ശൈലി സ്വീകരിക്കുന്നതിന് ഏവരുടെയും പങ്കാളിത്തം ഉറപ്പാക്കാനാണ് ഇതുകൊണ്ടുദ്ദേശിക്കുന്നത്.
പരിപാടിക്ക് ശേഷം, ജലവും ജലസംരക്ഷണവുമായും ബന്ധപ്പെട്ട പ്രശ്നങ്ങൾ ചർച്ച ചെയ്യുന്നതിനായി ഓരോ ജില്ലയിലെയും  എല്ലാ ഗ്രാമപഞ്ചായത്തുകളിലും ഗ്രാമസഭകൾ നടക്കും. ജലസംരക്ഷണത്തിനായി ഗ്രാമസഭകൾ ‘ജൽ ശപഥ’മെടുക്കും.
കെൻ ബെത്വ ലിങ്ക് പ്രോജക്റ്റിനായുള്ള ധാരണാപത്രത്തെക്കുറിച്ച്
നദീസംയോജന പദ്ധതികളിലൂടെ, വരൾച്ചയുള്ള മേഖലകളിലേക്ക് കൂടുതൽ വെള്ളമുള്ള പ്രദേശങ്ങളിൽ നിന്ന്, ജലമെത്തിക്കുന്നതിനു വേണ്ടിയുള്ള, മുൻ പ്രധാനമന്ത്രി ശ്രീ അടൽ ബിഹാരി വാജ്പേയിയുടെ കാഴ്ചപ്പാട് നടപ്പാക്കാനുള്ള അന്തർസംസ്ഥാന സഹകരണത്തിന്റെ തുടക്കമാണ് ഈ പ്രോജക്ടിലൂടെ നടപ്പിലാക്കുന്നത്. ദൗധൻ അണക്കെട്ടിന്റെ നിർമാണത്തിലൂടെ കെന്നിൽ നിന്ന് ബെത്വ നദിയിലേക്ക് വെള്ളം കൈമാറുന്നതും, ലോവർ ഓർ പ്രോജക്റ്റ്, കോത്ത ബാരേജ്, ബിന കോംപ്ലക്സ് മൾട്ടി പർപ്പസ് പ്രോജക്റ്റ് എന്നീ രണ്ട് നദികളെ ബന്ധിപ്പിക്കുന്ന ഒരു കനാലും ഈ പദ്ധതിയിൽ ഉൾപ്പെടുന്നു. 10.62 ലക്ഷം ഹെക്ടറിൽ വാർഷിക ജലസേചനം, 62 ലക്ഷത്തോളം ആളുകൾക്ക് കുടിവെള്ള വിതരണം, 103 മെഗാവാട്ട് ജലവൈദ്യുതി എന്നിവ ഇത് ഉറപ്പാക്കും.
ജലക്ഷാമ പ്രദേശമായ ബുന്ദേൽഖണ്ഡിൽ, പ്രത്യേകിച്ച് മധ്യപ്രദേശിലെ പന്ന, ടിക്കാംഗഢ്, ഛത്തർപുർ, സാഗർ, ദാമോ, ദാത്തിയ, വിദിഷ, ശിവപുരി, റൈസൻ, ഉത്തർപ്രദേശിലെ ബന്ദ, മഹോബ, ഝാൻസി, ലളിത്പുർ ജില്ലകളിൽ ഈ പദ്ധതി വളരെയധികം ഗുണം ചെയ്യും. രാജ്യത്തിന്റെ വികസനത്തിന് ജലദൗർലഭ്യം തടസ്സമാകില്ലെന്ന് ഉറപ്പുവരുത്താൻ കൂടുതൽ നദീസംയോജന പദ്ധതികൾ സജ്ജമാക്കുന്നതിന് ഇത് വഴിയൊരുക്കും.
പ്രധാനമന്ത്രിയുടെ ഓഫീസ്
ചന്ദ്ര ശേഖര് ആസാദിന്റെ ജയന്തി ദിനത്തില് പ്രധാനമന്ത്രിയുടെ ശ്രദ്ധാഞ്ജലി
പ്രധാനമന്ത്രി ശ്രീ നരേന്ദ്ര മോദി ചന്ദ്ര ശേഖര് ആസാദിന്റെ ജയന്തി ദിനത്തില് അദ്ദേഹത്തിന് ശ്രദ്ധാഞ്ജലി അര്പ്പിച്ചു.
ഒരു ട്വീറ്റില് പ്രധാനമന്ത്രി പറഞ്ഞു, ''ഭാരത മാതാവിന്റെ വീരപുത്രനായ ചന്ദ്രശേഖര് ആസാദിന്റെ ജയന്തി ദിനത്തില് അദ്ദേഹത്തെ അനുസ്മരിക്കുന്നു. ചെറുപ്പത്തില്ത്തന്നെ ഇന്ത്യയെ സാമ്രാജ്യത്വത്തിന്റെ പിടിയില് നിന്ന് മോചിപ്പിക്കുന്നതില് മുഴുകി. കൂടാാതെ ഒരു ഭവിഷ്യവാദിയും കൂടിയായിരുന്ന അദ്ദേഹം ശക്തവും, നീതിയുക്തവുമായ ഇന്ത്യയെക്കുറിച്ച് സ്വപ്നം കണ്ടിരുന്നു'.
മന്ത്രിസഭ
പുനരുപയോഗ ഊര്ജ്ജ രംഗത്ത് ഇന്ത്യാ-ഫ്രാന്സ് സഹകരണം
പുനരുപയോഗ ഊര്ജ്ജ മേഖലയിലെ സഹകരണത്തിന് ഇന്ത്യയും ഫ്രാന്സും തമ്മില് ഇക്കൊല്ലം മാര്ച്ച് 10 ന് ന്യൂഡല്ഹിയില് ഒപ്പു വച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം മുന്കാല പ്രാബല്യത്തോടെ അംഗീകാരം നല്കി.
ധാരണാപത്രപ്രകാരം ഇന്ത്യയിലെ നാഷണല് ഇന്സ്റ്റിറ്റ്യൂട്ട് ഓഫ് സോളാര് എനര്ജിയും, ഫ്രാന്സിലെ സി.ഇ.എ. യും ഗവേഷണം, പൈലറ്റ് പദ്ധതികള് എന്നിവയ്ക്കായുള്ള മേഖലകള് നിര്ണ്ണയിക്കും. പരസ്പര ധാരണയുടെ അടിസ്ഥാനത്തില്, അന്താരാഷ്ട്ര സൗരോര്ജ്ജ സഖ്യത്തിന്റെ അംഗരാജ്യങ്ങളില് പൈലറ്റ് പദ്ധതികള് നടപ്പിലാക്കാനും, വിന്യസിക്കാനും ഇരു രാജ്യങ്ങളും പ്രവര്ത്തിക്കും. സംയുക്ത ഗവേഷണ പദ്ധതികള്, സംയുക്ത ഗവേഷണവും വികസനവും, സംയുക്ത ശില്പ്പശാലകള്, വിദഗ്ദ്ധരുടെ പരസ്പര കൈമാറ്റം ഉള്പ്പെടെയുള്ള ഗവേഷണ, സാങ്കേതികവിദ്യ കൈമാറ്റം തുടങ്ങി നിരവധി രംഗങ്ങളിലായിരിക്കും സഹകരണം. പരിചയ സമ്പത്തിന്റെ പരസ്പര കൈമാറ്റവും, വിവര ശൃംഖല സ്ഥാപിക്കലും ധാരണാപത്രം ലക്ഷ്യമിടുന്നു. ഇരു രാജ്യങ്ങളും തമ്മിലുള്ള ഉഭയകക്ഷി സഹകരണം ശക്തിപ്പെടുത്താനും ധാരണാപത്രം സഹായിക്കും.
(ND MRD –418
ആരോഗ്യ, കുടുംബക്ഷേമ മന്ത്രാലയം
ശ്രീ മൻസുഖ് മാണ്ഡവിയ കേന്ദ്ര ആരോഗ്യ കുടുംബ ക്ഷേമ മന്ത്രി ആയി ചുമതല ഏറ്റു
ന്യൂഡൽഹി, ജൂലൈ 8, 2021
ശ്രീ മൻസുഖ് മാണ്ഡവിയ കേന്ദ്ര ആരോഗ്യ കുടുംബ ക്ഷേമ മന്ത്രി ആയി ഇന്ന് ന്യൂ ഡൽഹിയിൽ ചുമതല ഏറ്റു. ഡോ. ഭാരതി പ്രവീൺ പവാർ മന്ത്രാലയത്തിന്റെ സഹമന്ത്രിയായും ചുമതല ഏറ്റു.
ഇരുവരെയും ആരോഗ്യ സെക്രട്ടറി ശ്രീ രാജേഷ് ഭൂഷണും മറ്റ് മുതിർന്ന ഉദ്യോഗസ്ഥരും ചേർന്ന് സ്വീകരിച്ചു.
RRTN
(Visitor Counter : 1257